Gerrie Knetemann

Gerhard Friedrich Knetemann, nömmt Gerrie Knetemann (* 6. März 1951 in Amsterdam; † 2. November 2004 in Bergen, Provinz Nordholland) weer en nedderlannsch Radrennfohrer.

 Werdegang 
Knetemann, ok bekannt ünner de Naam „de Kneet“, gull in de 1970er Johren as en vun de best Radrennfohrer vun de Welt. He hett över 130 Siege schafft, dorünner 10 Deelstreckensiege bi de Tour de France. Dreemal hett he de Middelmeer-Rundfohrt wunnen, tweemal dat Amstel Gold Race wunnen un eenmal Paris–Nizza. Hööchtpunkt vun sien Loopbahn weer de Sieg bi de Straatenweltmeesterschap 1978 up den Nürburgring. 

Van 1975 bit 1983 is Knetemann för dat TI-Raleigh-Team fohren. 1983 is he bi dat Rennen Dwars dör Flannern swoor to Fall kommen. 1989 hett he sien aktiv Loopbahn afslooten. Dornah weer he Natschonaltrainer vun de nedderlannsch Straatenrennfohrer.

Knetemann is mit 53 Johren bi en Radtour mit Fründen in Bergen nah en Hartinfarkt storven.  2006 un 2007 wurr dat Radrennen Grote Prijs Gerrie Knetemann as Deel vun de UCI Europe Tour in de Provinz Gelderl<and utdragen.

 Familiäres 
De nedderlannsch Profiradrennfohrerin Roxane Knetemann is de Dochter vun Gerrie Knetemann.

 Weblenken 
 Gerrie Knetemann in de Datenbank vun Radsportseiten.net
 Gerrie Knetemann in de Datenbank vun de Tour de France (franzöösch)
 Palmerès – List vun dat wat he schafft hett

Kategorie:Mann
Kategorie:Börger von de Nedderlannen
Kategorie:Radrennfohrer (Nedderlannen)
Kategorie:Boren 1951
Kategorie:Storven 2004